***Kosmos-146*** (*Космос-146*) jeb ***7K-L1 № 2P*** (*7К-Л1 № 2П*) bija PSRS *7K-L1* sērijas kosmosa kuģa prototipa pirmais lidojums. Palaists orbītā 1967. gada 10. martā.

*7K-L1* programmas gala mērķis bija diviem kosmonautiem veikt Mēness aplidojumu un atgriezties uz Zemes. Lai to droši paveiktu, bija nepieciešami vairāki bezpilota izmēģinājumu lidojumi. 
Šī lidojuma galvenais uzdevums bija izmēģināt dzinējbloku *Blok D*, kam kosmosa kuģis būtu jāievada augsti eliptiskā orbītā, tādējādi imitējot trajektoriju uz Mēnesi. Tā kā kosmosa kuģim nebija plānota nolaišanās, kosmosā tika sūtīta vienkāršota modifikācija *7K-L1 № 2P* ar nolaižamo aparātu bez karstuma vairoga un ar ierobežotu sistēmu daudzumu.

Lidojuma gaita
--------------

*7K-L1 № 2P* tika palaists 1967. gada 10. martā 11:30:33 UTC ar nesējraķeti *Proton-K / Blok D* (*UR-500K*) no Baikonuras kosmodroma 81. starta laukuma 23. palaišanas iekārtas. Pēc ievadīšanas zemā Zemes orbītā *TASS* paziņojumā tam dots nosaukums *Kosmos-146*.

Aptuveni 18. martā *Kosmos-146* nogāja no orbītas un sadega Zemes atmosfērā.

Pretrunas
---------

Nav īsti skaidrs, vai raķešbloks *Blok D* veica vienu vai divus manevrus. Ja ir notikusi *Blok D* otrā iedarbināšana, vai ticis sasniegts otrais kosmiskais ātrums un *L1* ievadīts augsti eliptiskā orbītā?

PSRS Gaisa spēku virspavēlnieka palīgs kosmosa jautājumos Nikolajs Kamaņins, kas bija klāt pie *L1* palaišanas, par šo startu savā dienasgrāmatā 11. martā rakstīja:

> Raķete *UR-500K* un visas tās pakāpes nostrādāja teicami. Kuģis ievadīts orbītā, paātrināts līdz otrajam kosmiskajam ātrumam un novirzīts uz Mēnesi. Ar šo eksperiments arī beidzās.
> 
> 

Kamaņins savukārt par *L1* otrā eksemplāra (*Kosmos-154*) palaišanu 9. aprīlī rakstīja:

> Šodien atkārtoti neieslēdzās *Blok-D*, un mēs nevaram nosūtīt *L-1* uz Mēnesi. Šajā kuģī ir automāts, kas pēc ieskriešanās dzinēja (*Blok-D*) ieslēgšanas atšauj stabilizējošo iekārtu. Otrajam *L-1* kuģim bija nolemts atslēgt šo automātu un *Blok-D* izmantot divas reizes: ievadot orbītā un paātrinājumam uz Mēnesi.
> 
> 

Cilvēciskas kļūdas dēļ šis automāts netika atslēgts, un *Kosmos-154* *Blok-D* nevarēja veikt otro manevru. Ja šāds automāts bija aktīvs *Kosmos-146* lidojumā, tad *Blok-D* arī nebūtu varējis veikt otro iedarbināšanu.

Kosmonautikas vēstures pētnieks Antons Pervušins 2014. gadā izdotajā grāmatā "Kauja par Mēnesi. Patiesība un meli par Mēness sacensību" rakstīja:

> Bloka "D" pirmā ieslēgšana, lai ievadītu kuģi orbītā, noritēja veiksmīgi, bet bloka vadības sistēmas traucējumu dēļ otrā ieslēgšana izraisīja *Kosmos-146* novirzīšanos no aprēķinātās trajektorijas. Apogejs palielinājās, bet perigejs samazinājās, un rezultātā kuģis lidojuma otrajā dienā nobremzējās un sadega atmosfērā.
> 
> 

Zviedru kosmosa inženieris un kosmonautikas vēstures pētnieks Svens Grāns ir pētījis pieejamos datus par šī starta objektiem orbītā. *Kosmos-146* palaišanas datums nebija piemērots Mēness sasniegšanai. Viņš nav atradis pierādījumus, ka *Kosmos-146* būtu ievadīts augsti eliptiskā orbītā, kāds bijis šī starta galvenais uzdevums. Ar *L1* noticis kāds gadījums laikā starp 10. un 22. Zemes apriņķojumu (15 līdz 33 stundas pēc palaišanas). Ja šajā laikā bijis *Blok-D* manevrs, lai ievadītu kosmosa kuģi augsti eliptiskā orbītā, tad tas ir neparasti, jo visos vēlākajos *Blok-D* lidojumos otrā iedarbināšana notika pirmajā apriņķojumā virs Atlantijas dienvidiem. Šeit varbūt tika izmēģināts 1966. gada decembrī Vasilija Mišina piedāvātais rezerves scenārijs Mēness aplidojuma veikšanai? Tā kā *UR-500K* raķete (tai tika izmantota toksiska degviela) vēl nebija izmēģināta, sākotnējiem pilotējamām ekspedīcijām varētu izmantot divus startus. Vispirms startētu *UR-500K*, ievadot *Blok-D* ar bezpilota *L1* zemā Zemes orbītā. Tad ar nesējraķeti *Sojuz* tiktu palaists kosmosa kuģis *7K-OK* ar apkalpi. Kuģi saslēgtos, kosmonauti pa ārpusi pārietu uz *L1*. Pēc tam kuģi atvienotos, *7K-OK* nolaistos uz Zemes bez apkalpes, bet *Blok-D* paātrinātu *L1* trajektorijā uz Mēnesi.

Atsauces
--------

1. 1 2  1967 год Каманин Николай Петрович, Скрытый космос
2. ↑  ПОЛЕТЫ ЗОНДОВ Первушин Антон. Битва за Луну. Правда и ложь о лунной гонке
3. ↑  1966 год Каманин Николай Петрович, Скрытый космос

Ārējās saites
-------------

* The continuing enigma of Kosmos 146 and Kosmos 154 Sven Grahn, Bart Hendrickx

  

 

| **←** 1-100  ·  * s
* d
* l
Kosmos sērijas kosmiskie aparāti (101 — 200)  ·  201-300 **→** |
| --- |
| 101 | 102 | 103 | 104 | 105 | 106 | 107 | 108 | 109 | 110 | 111 | 112 | 113 | 114 | 115 | 116 | 117 | 118 | 119 | 120 |
| 121 | 122 | 123 | 124 | 125 | 126 | 127 | 128 | 129 | 130 | 131 | 132 | 133 | 134 | 135 | 136 | 137 | 138 | 139 | 140 |
| 141 | 142 | 143 | 144 | 145 | 146 | 147 | 148 | 149 | 150 | 151 | 152 | 153 | 154 | 155 | 156 | 157 | 158 | 159 | 160 |
| 161 | 162 | 163 | 164 | 165 | 166 | 167 | 168 | 169 | 170 | 171 | 172 | 173 | 174 | 175 | 176 | 177 | 178 | 179 | 180 |
| 181 | 182 | 183 | 184 | 185 | 186 | 187 | 188 | 189 | 190 | 191 | 192 | 193 | 194 | 195 | 196 | 197 | 198 | 199 | 200 |

|  |  |  |  |  |  |
| --- | --- | --- | --- | --- | --- |
| 

| * s
* d
* l
**←** 1966.  ·  1967. gada orbitālie starti  ·  1968. **→** |
| --- |
|  |
| Intelsat II F-2 | OPS 1664 | OPS 9321 ·  OPS 9322 ·  OPS 9323 ·  OPS 9324 ·  OPS 9325 ·  OPS 9326 ·  OPS 9327 ·  OPS 9328 | Kosmos-138 | Kosmos-139 | ESSA-4 | ~~OV3-5~~ | OPS 4399 | Lunar Orbiter 3 | Kosmos-140 | OPS 6073 | Diadème 1 | Kosmos-141 | Kosmos-142 | Diadème 2 | OPS 4750 | OPS 4204 | Kosmos-143 | Kosmos-144 | Kosmos-145 | OSO 3 | Kosmos-146 | Kosmos-147 | Kosmos-148 | Kosmos-149 | Kosmos-150 ·  ~~OGČ № 8~~ | Intelsat II F-3 | Kosmos-151 | Kosmos-152 | OPS 4779 | Kosmos-153 | ATS-2 ·  RPM-481 | *Kosmos-154* | Kosmos-155 | ~~L-4S-3~~ | OPS 0100 | Surveyor 3 | ESSA-5 | **Sojuz 1** | San Marco 2 | ~~OPS 4243~~ | Kosmos-156 | OPS 6638 ·  OPS 6679 ·  ERS-18 ·  ERS-20 ·  ERS-27 | Lunar Orbiter 4 | Ariel 3 | OPS 4696 ·  OPS 1967 | Kosmos-157 | Kosmos-158 | Kosmos-159 | Kosmos-160 | OPS 7218 | Kosmos-161 | OPS 4321 ·  OPS 5557 | Explorer 34 | Molnija-1 № 8 | ~~ESRO-2A~~ | NRL PL-151 ·  NRL PL-152 ·  NRL PL-153 ·  NRL PL-154 ·  NRL-PL 159 ·  Timation 1 ·  Calsphere 3 ·  Calsphere 4 ·  OPS 5712 | Kosmos-162 | OPS 4360 | Kosmos-163 | Kosmos-164 | Venera-4 | Kosmos-165 | Mariner 5 | Kosmos-166 | OPS 3559 ·  OPS 1873 | *Kosmos-167* | ~~Zenit-4 № 32~~ | OPS 4286 | ~~1967. gada jūnija Kosmos-3M avārija~~ | SECOR-9 ·  Aurora | OPS 9331 ·  OPS 9332 ·  OPS 9333 ·  OPS 9334 ·  LES-5 ·  DODGE | Kosmos-168 | Surveyor 4  | Kosmos-169 | Explorer 35 | ~~Zenit-4 № 33~~ | OPS 1879 | ~~OV1-11~~ ·  OV1-12 ·  OV1-86  | OGO-4 | Kosmos-170 | Lunar Orbiter 5 | OPS 4827 | Kosmos-171 | Kosmos-172 | OPS 4886 | OPS 7202 | Kosmos-173 | Kosmos-174 | ~~Zenit-2 № 51~~ | Biosat 2 | Surveyor 5 | Kosmos-175 | Kosmos-176 | OPS 5089 | Kosmos-177 | Kosmos-178 | OPS 4941 | Kosmos-179 | OPS 4947 | Kosmos-180 | ~~1967. gada septembra Kosmos-3M avārija~~ | ~~7K-L1 № 4L~~ | Intelsat II F-4 | Molnija-1 № 9L | OPS 1264 | Kosmos-181 | Kosmos-182 | Kosmos-183 | OSO 4 | Molnija-1 № 12L | Kosmos-184 | OPS 4995 | Kosmos-185 | Kosmos-186 | Kosmos-187 | Kosmos-188 | Kosmos-189 | OPS 0562 ·  OPS 1587 | Kosmos-190 | ATS-3 | Surveyor 6 | Apollo 4 | ESSA-6 | Kosmos-191 | ~~7K-L1 № 5L~~ | Kosmos-192 | Kosmos-193 | WRESAT | Kosmos-194 | OV3-6 | OPS 5000 | OPS 1001 | Pioneer 8 ·  ERS-30 | Kosmos-195 | Kosmos-196 | Kosmos-197 | Kosmos-198 |
|  |
| Derīgās kravas atdalītas ar aizzīmēm ( · ), starti ar vertikālā svītrām ( | ). Pilotējamie lidojumi izcelti **treknā tekstā**. Startu avārijas atzīmētas ~~nosvītrotas~~; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts *kursīvā*. Derīgās kravas, kas palaistas no citiem kosmiskajiem aparātiem, iekļautas (iekavās). |

 |